proxectonos/corpus_dominio_legal_administrativo_tmp huggingface dataset:
23/06/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Expropiación para imposición de servidumes de paso sobre bens e dereitos afectados por instalacións eléctricas

Resolución do 7 de xuño de 2011 da Xefatura Territorial da Consellería de Economía e lndustria da Coruña, pola que se anuncia o levantamento das actas previas á ocupación de bens e dereitos afectados por instalacións eléctricas (Expte.361/2008) - L. M. T. S., C. T. C., R. B. T. Canabal (Oleiros). Outorgada a declaración de utilidade pública que leva implícita a urxente ocupación dos bens e dereitos afectados polas instalacións da liña eléctrica subterránea a 15/20 kV, de 836 m de lonxitude, coa orixe no paso aéreo-subterráneo proxectado en fachada do C. T. Joez e final no centro de transformación a instalar no lugar de Canabal, no termo municipal de Oleiros (Expte. n.° 361/2008), por resolución delta Xefatura Territorial de data 1 de xullo de 2009, a favor da entidade beneficiaria “UNIÓN FENOSA DISTRIBUCIÓN, S. A.”, con enderezo na Avda. de Arteixo, n.° 171, 15007 da Coruña. Esta Xefatura Territorial acorda sinalar o día 26 de xullo de 2011 para o levantamento das actas previas á ocupación, de conformidade cos arts.52 da Lei de expropiación forzosa do 16 de decembro de 1954 e 56 do seu Regulamento do 26 de abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Oleiros, deducida da que se someteu a información pública no DOG, BOP, no xornal “La Opinión” de datas 28/11/08, 26/11/08 e 18/11/08, respectivamente, acto ao que deberán concorrer os propietarios propostos das fincas afectadas, aos que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da referida Casa Consistorial. Esta publicación realizarase igualmente aos efectos do artigo 59.4 da Lei 30/1992, do 26 de novembro, de réxime xurídico das administracións públicas e do procedemento administrativo común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5.° da devandita Lei de expropiación forzosa. A Coruña, 7 de xuño de 2011. A xefa territorial Tristana Moraleja Gómez
23/06/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.28591.- Gestores de RSU y Vertedores Controlados, SL - Sobrado dos Monxes

CLAVE: DH. W15.28591 GESTORES DE RSU y VERTEDORES CONTROLADOS, SL co CIF: B-15.743.750, e co enderezo na rúa Rega, 29, 15105 Carballo (A Coruña), Solicita a LEGALIZACIÓN das obras do vertedoiro de residuos existente preto do lugar de Mandeo, parroquia de Codesoso, no concello de Sobrado dos Monxes e AUTORIZACIÓN para continuar os traballos de recheo do oco da antiga canteira da que unha parte se encontra na zona de policía do río Mandeo O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño 16 - baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 27 de maio de 2011 O xefe do Servizo Territorial da Zona Galicia-Centro Eriberto Bouchatab Sorici
23/06/2011 | Administración LocalMunicipal
Ortigueira
Secretaría
Aprobación definitiva de expediente de transferencia de crédito

De conformidade co establecido no artigo 179, en relación co 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, considérase definitivamente aprobado o expediente de transferencia de crédito aprobado inicialmente polo Concello pleno en sesión realizada o día 28 de abril de 2011, transcorrido o prazo de quince días de exposición ao público sen terse presentado reclamacións contra o mesmo, quedando o estado de gastos e ingresos do orzamento xeral para 2011 como se reflicte: Segundo dispón o artigo 179.4, en relación co 171, do Real decreto lexislativo 2/2004, do 5 de marzo, contra este expediente poderá interpoñerse directamente recurso contencioso-administrativo no prazo de dous meses, a contar desde o día seguinte ó da publicación deste anuncio no Boletín Oficial da Provincia. Ortigueira, 16 de xuño de 2011. O alcalde Asdo.: Rafael J. Girón Martínez
23/06/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.28848. Vivenda e piscina

INFORMACIÓN PÚBLICA CLAVE: DH W.15.28848 D. Deividas Rahhaoui Barguño, con CIF XXXXXXXXX e con enderezo en Ronda de Outeiro, n.º 310-1.º. 15011 A Coruña. Solicita AUTORIZACIÓN para vivenda unifamiliar e piscina na zona de policía do río i/n, no lugar de rúa Tierno Galván, Mera, na parroquia de Maianca, no T. M. de Oleiros. As obras solicitadas consisten na construcción dunha vivenda unifamiliar composta de planta baixa e instalación dunha piscina. O que se fai público para xeral coñecemento, por un prazo de VINTE (20) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste Servizo, situado na rúa Wenceslao Fernández Flórez, 1-2.º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 13 de xuño do 2011. O xefe de servizo da Zona Galicia Norte Asdo.: Luís García Alonso
23/06/2011 | Administración LocalMunicipal
Santiso
Delegación de funcións da Alcaldía no primeiro tenente de alcalde

Referencia: cpg N.° de decreto:. Data decreto: 01/06/2010 Texto data decreto: un de xuño de dous mil once Descrición decreto: delegación de funcións da Alcaldía no 1.° tenente de alcalde. D. OVIDIO LEIVA PEREIRO, ALCALDE EN FUNCIÓNS DO CONCELLO DE SANTISO (A CORUÑA) Debido á ausencia do alcalde por motivos de vacacións, por esta Alcaldía-Presidencia, e de conformidade co disposto nos artigos 23.3 da Lei 7/1985, do 2 de abril, reguladora das bases do réxime local, e 44, 47 e 48 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico da entidades locais, pola presente RESOLVO: PRIMEIRO.–Delegar no 1.° tenente de alcalde do Concello de Santiso, D. Jianan Onitiu Dalmasso, a totalidade das funcións da Alcaldía, durante a miña ausencia que abranguerá dende o día 03/06/2011 ó 06/06/2011 do presente ano. SEGUNDO.–O presente Decreto surtirá efectos a partir do día da data, sen prexuízo da súa publicación no Boletín Oficial da Provincia, debendo dar conta ó Pleno na primeira sesión que celebre. Santiso, 01 de xuño de 2011. Perante min: O alcalde en funcións A secretaria Asdo.-Ovidio Leiva Pereiro Asdo.-M.ª Yolanda Ares Bao
23/06/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Expropiación para imposición de servidumes de paso sobre bens e dereitos afectados por instalacións eléctricas

Resolución do 8 de xuño de 2011, da Xefatura Territorial da Consellería de Economía e lndustria da Coruña, pola que se anuncia o levantamento das actas previas á ocupación de bens e dereitos afectados por instalacións eléctricas (Expte.166/2009) - L. M. T., C. T., R. B. T. A Igrexa-Vilantime (Arzúa). Outorgada a declaración de utilidade pública que leva implícita a urxente ocupación dos bens e dereitos afectados polas instalacións da liña eléctrica aérea a 15/20 kV, de 647 m de lonxitude, coa orixe na L. M. T. existente de Melide, entre as derivacións a C. T. Vilantime e Filgueira, e final no centro de transformación a instalar no lugar de Vilantime, no termo municipal de Arzúa (Expte. n.° 166/2009), por resolución desta Xefatura Territorial de data 19 de outubro de 2009, a favor da entidade beneficiaria “UNIÓN FENOSA DISTRIBUCIÓN, S. A.”, con enderezo na Avda. de Arteixo, n.° 171, 15007 da Coruña. Esta Xefatura Territorial acorda sinalar o día 28 de xullo de 2011 para o levantamento das actas previas á ocupación, de conformidade cos arts.52 da Lei de expropiación forzosa do 16 de decembro de 1954 e 56 do seu Regulamento do 26 de abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Arzúa, deducida da que se someteu a información pública no DOG, BOP e no xornal “El Correo Gallego” de datas 24/06/09, 17/06/09 e 11/06/09, respectivamente, acto ao que deberán concorrer os propietarios propostos das fincas afectadas, aos que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da referida Casa Consistorial. Esta publicación realizarase igualmente aos efectos do artigo 59.4 da Lei 30/1992 do 26 de novembro, de réxime xurídico das administracións públicas e do procedemento administrativo común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5.° da devandita Lei de expropiación forzosa. A Coruña, 8 de xuño de 2011. A xefa territorial Tristana Moraleja Gómez
23/06/2011 | Administración LocalMunicipal
Camariñas
Exposición pública dos padróns fiscais do exercicio 2011

Aprobados por Resolución da Alcaldía do día 20 de xuño de 2011, os Padróns das taxas por Recollida de Lixo, por Servizos de Redes de Sumidoiros, por Subministro de Auga e de Cemiterio Municipal, correspondentes ao exercicio de 2011, sométense estes a exposición pública por prazo dun mes para os efectos de presentación dos recursos pertinentes a que se refire o artigo 108 da Lei 7/1985, do 2 de abril e artigo 14.2 do Texto Refundido da Lei reguladora das facendas locais, ante o mesmo órgano que os aprobou, servindo a presente publicación de notificación colectiva conforme o disposto no artigo 102.3 da Lei xeral tributaria. Camariñas, 20 de xuño de 2011 O ALCALDE, Asdo. Manuel Valeriano Alonso de León
23/06/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Expropiación para imposición de servidumes de paso sobre bens e dereitos afectados por instalacións eléctricas

Resolución do 8 de xuño de 2011, da Xefatura Territorial da Consellería de Economía e Industria de A Coruña, pola que se anuncia o levantamento das actas previas á ocupación de bens e dereitos afectados por instalacións eléctricas (Expte.556/2008) - L. M. T. S., C. T., R. B. T. Paos (Carnota). Outorgada a declaración de utilidade pública que leva implícita a urxente ocupación dos bens e dereitos afectados polas instalacións da liña eléctrica subterránea a 20 kV, de 238 m de lonxitude, coa orixe no apoio do actual C. T. I. Xestelos, e final no centro de transformación a instalar no lugar de Paos, no termo municipal de Carnota (Expte. n.° 556/2008), por resolución desta Xefatura Territorial de data 18 de xuño de 2009, a favor da entidade beneficiaria “ELECTRA DEL JALLAS, S. A.”, con enderezo na Pza. Constitución, n.° 17, 15270 - CEE (A Coruña). Esta Xefatura Territorial acorda sinalar o día 27 de xullo de 2011 para o levantamento das actas previas á ocupación, de conformidade cos arts.52 da Lei de expropiación forzosa do 16 de decembro de 1954 e 56 do seu Regulamento do 26 de abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Carnota, deducida da que se someteu a información pública no DOG, BOP, e no xornal “El Ideal Gallego” de datas 26/02/09, 17/01/09 e 13/01/09, respectivamente, acto ao que deberán concorrer os propietarios propostos das fincas afectadas, aos que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da referida Casa Consistorial. Esta publicación realizarase igualmente aos efectos do artigo 59.4 da Lei 30/1992, do 26 de novembro, de réxime xurídico das administracións públicas e do procedemento administrativo común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5.° da devandita Lei de expropiación forzosa. A Coruña, 8 de xuño de 2011. A xefa territorial Tristana Moraleja Gómez
23/06/2011 | Administración LocalMunicipal
Caldas de Reis
Información pública

Corrección de erros Con data 03 de xuño de 2011 publicouse no Boletín Oficial da Provincia da Coruña n.° 105 edicto de notificación de Decreto da Alcaldía de 24/03/2011, dictado nos expedientes OB3473/06 e OB1711/07, relativo á execución forzosa-procedemento de execución subsidiaria polo Concello - Incautación de aval, a don Lluis Manel Oyon Lkholf e/r de INVESTIMENTOS URBANÍSTICOS DO NOROESTE, S. L., e que non foi posible practicar no domicilio do interesado indicado a tal fín nos expedientes. Examinado o mencionado edicto, detectouse que por erro omitiuse indicar os recursos que ten dereito impoñer ó interesado contra dita resolución, polo que a continuación, e para subsanar dito erro, se indican os mesmos: RECURSO.–Advírteselle que contra a mencionada resolución dictada por Decreto de data 24/03/2011, que pon fin á vía administrativa, poderá Vde. interpoñer, de conformidade co preceptuado no artigo 116 da Lei 30/92, do 26 de novembro, de réxime xurídico das administracións públicas e do procedemento administrativo común, potestativamente recurso de reposición ante o mesmo órgano que o dictou, no prazo de UN MES, a contar a partir do seguinte ó da publicación da presente notificación, ou directamente recurso contencioso-administrativo ante o órgano competente da xurisdicción contencioso-administrativa, de conformidade cos artigos 8, 9 e 10 da Lei 29/1998, do 13 de xullo, no prazo de DOUS MESES, contados dende o seguinte ó da publicación da presente notificación. Caldas de Reis, a 07 de xuño de 2011. O alcalde en funcións Asdo.: Juan Manuel Rey Rey
23/06/2011 | Administración LocalMunicipal
A Laracha
Baixas de oficio no padrón de habitantes

Ás persoas que se relacionan a continuación ténselles incoado expediente de baixa de oficio por inscrición indebida ao incumprir os requisitos do sinalado artigo 54, expedientes que foron informados favorablemente polo do Consello de Empadroamento na súa reunión do 25 de maio de 2011, de conformidade cos artigos 54 e 72 do Regulamento de poboación e demarcación territorial das entidades locais. Tralo trámite de audiencia e non constando a conformidade dos interesados, cómpre acordar expresamente a baixa de oficio e publicar anuncio no taboleiro de edictos do Concello, así como no Boletín Oficial da Provincia, de conformidade co establecido no art.59.5 da Lei de réxime xurídico das administración públicas e do procedemento administrativo común. Conforme ao artigo 42 do réxime xurídico das administracións públicas e do procedemento administrativo común, a declaración de caducidade farase mediante resolución expresa, en base aos feitos que concorren no parágrafo primeiro, sendo competencia da Alcaldía segundo atribúese nas letas s) do artigo 21.1 da LRBRL, e aos efectos implican a baixa no padrón de habitantes. Polo anterior, RESOLVO: PRIMEIRO.–Dar de baixa a inscrición neste padrón municipal das persoas que se relacionan a continuación por inscrición indebida ao incumprir os requisitos do sinalado artigo 54 Regulamento de poboación e demarcación territorial das entidades locais e, en consecuencia, acorda-la práctica das correspondentes baixas da súa inscrición no padrón municipal de habitantes. SEGUNDO.–Publica-la presente resolución no taboleiro de anuncios desta Consitorial e no Boletín Oficial da Provincia, para aos efectos de dar coñecemento e notifica-la mesma aos interesados. TERCEIRO.–Estas baixas terán efecto na data na que esta resolución saia publicada no Boletín Oficial da Provincia. CUARTO.–Contra a presente resolución poderá interponer recurso contencioso-administrativo ante o Xulgado do Contencioso-Administrativo no prazo de dous meses, contados a partir do día seguinte ó da notificación do presente acordo. Así mesmo, e con carácter previo á interposición do recurso contencioso-administrativo poderá interponer, e con carácter potestativo, recurso de reposición ante o propio órgano que dictou o acordo no prazo de un mes, en cuxo caso o prazo para a presentación do recurso contencioso-administrativo empezará a contar desde a notificación da resolución desestimatoria, si fora expresa, ou despois da súa desestimación tácita, que se producirá si, no prazo de un mes, non se resolve o recurso de reposición interposto. Igualmente advírteselle a posibilidade de interposición de calquera outro recurso que estime pertinente. A Laracha, 2 de xuño de 2011. O alcalde. José Manuel López Varela. Dou fe, O secretario. Miguel Iglesias Martínez.” A Laracha, 10 de xuño de 2011. O alcalde José Manuel López Varela
23/06/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.17430. Comunidade de usuarios veciños de Vrins. Concello de Santiago de Compostela

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidencia do organismo autónomo Augas de Galicia de data 13 de xuño de 2011 e como resultado do expediente incoado ó efecto, outorgóuselle á Comunidade de Usuarios Veciños de Vrins a concesión dun caudal de auga de 0,175 l/s procedente de dous mananciais situados no lugar de Vrins, na parroquia de Figueiras (Santa María), no concello de Santiago de Compostela (A Coruña), con destino a uso doméstico e gandeiro. Santiago de Compostela, 13 de xuño de 2011 O subdirector xeral de Xestión do Dominio Público Hidráulico Jose Isaias Bouarourou Galdanez
21/06/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Información pública

CLAVE: DH. V15.29850 LUIS RENE ALAJARIN MIAZGA, de conformidade co artigo 114 do Regulamento xeral para o desenvolvemento e execución da Lei de costas aprobado polo Real decreto 1471/1989, solicita autorización para o vertido dun caudal máximo de 35.223 m 3 /ano de augas residuais industriais ao mar (cunca da costa da Coruña entre A Coruña e Camariñas), procedentes dunha cetaria asentada no lugar de Camelle (T. M. Camariñas). As augas residuais industriais procedentes das piscinas da cetaria son vertidas ao mar sen ningún tipo de depuración a través dunha condución PVC de 30 m de lonxitude, cota de saída sobre a +2 sobre BMVE. As coordenadas UTM do punto de vertido das augas residuais industriais ao mar son: X=491.956, Y=4.781.851. As augas residuais fecais xeradas nas instalacións son xestionadas nunha fosa séptica estanca. O que se fai público para xeral coñecemento por un prazo de VINTE (20) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, no Concello de Camariñas; nas oficinas do organismo autónomo Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia, sito na rúa Tomiño, 16, de Santiago de Compostela, onde se atopa exposto o proxecto para que poida ser examinado por quen desexe. Santiago de Compostela, 1 de xuño de 2011. O xefe da Área de Vertidos, e. f. Asdo.: Francisco Julio Gutiérrez García
21/06/2011 | Administración LocalMunicipal
Cabana de Bergantiños
Exposición pública da conta xeral 2010

Formulada e rendida a conta xeral do orzamento desta entidade correspondente ó exercicio de 2010, integrada polas contas e estados a que fai referencia o artigo 209.1 del RDL 2/2004, do 5 de marzo, polo que se aproba o texto refundido da Lei reguladora das facendas locais, e informada pola Comisión Especial de Contas, exponse ó público cos documentos que a xustifican, na Intervención deste Concello, durante quince días hábiles e os oito seguintes, contados a partir do seguinte ó de inserción do presente anuncio no BOP, co obxeto de que os interesados lexitimados poidan examinala e formular por escrito os reparos e observacións que se estimen pertinentes, de conformidade co disposto no artigo 212.3 do citado texto legal e demais disposicións vixentes. Cabana de Bergantiños, 30 de maio de 2011. O alcalde en funcións Asdo. José Muiño Domínguez
21/06/2011 | Administración LocalMunicipal
Oroso
Emprazamento a interesados no recurso contencioso-administrativo

Emprazamento aos interesados no recurso contencioso-administrativo No Xulgado do Contencioso-Administrativo núm.3 dos da Coruña tramítase o Por resolución da Alcaldía do 31/05/2011, acordouse remitir o expediente administrativo ao dito Xulgado, conforme ao artigo 49 da Lei 29/1998, do 13 de xullo, reguladora da xurisdicción contencioso-administrativa. Publícase para que os interesados no procedemento poidan comparecer como parte no expediente ante ditas instancias, no prazo de 9 días, contados dende o seguinte ao da publicación deste anuncio no Boletín Oficial da Provincia. Oroso, 9 de xuño de 2011. O alcalde Manuel Mirás Franqueira
21/06/2011 | Administración LocalMunicipal
Carballo
Anuncio de emprazamento aos interesados no procedemento abreviado 189/2011

De acordo co artigo 48 da Lei 29/1998 de 13 de xullo, reguladora da xurisdicción contencioso-administrativa (BOE de 14 de xullo de 1998), o Concello de Carballo remitiu ao Xulgado do Contencioso Administrativo nº 3 da Coruña o expediente administrativo correspondente ao recurso contencioso-administrativo no encabezamento citado. Os datos relativos ao recurso, recorrente e expediente administrativo ao que se refire, resultan da comunicación de 25/05/2011 (rexistro de entrada nº 6672 de 30/05/2011) do Xulgado do Contencioso-Administrativo nº 3 da Coruña: - Procedemento: Abreviado 0189/2011 - Órgano xurisdicional: Xulgado do Contencioso-Administrativo número 3 da Coruña - Recorrente: Confederación Intersindical Galega - CIG - Administración demandada: Concello de Carballo - Acordo recorrido: Acordo de pleno de 25/04/2011 (punto 4 da sesión) sobre “Regulamento de recoñecemento e aplicación da situación administrativa de segunda actividade para o colectivo da Policía Local do concello de Carballo. Resolución de alegacións. Aprobación definitiva”. - Resolución: Decreto de 25/05/2011 do Xulgado do Contencioso-Administrativo núm.3 da Coruña ditada no procedemento abreviado 189/2011, polo que § Admite a trámite a demanda § Ordena a remisión do expediente administrativo cunha antelación de polo menos quince días ao sinalado para a vista. § Ordena o emprazamento dos posibles interesados. § Convoca ás partes á vista que se realizará o día 03/10/2011, ás 11:20 h. En cumprimento do disposto no artigo 49 da Lei 29/1998, de 13 de xullo, reguladora da xurisdicción contencioso-administrativa, a publicación deste anuncio servirá de emprazamento a todas aquelas persoas físicas e xurídicas a favor das que se derivasen dereitos da resolución impugnada e a quen tiveran interese directo no mantemento desta, para que comparezan e se persoen en autos ante a referida Sala no prazo de nove días seguintes á publicación deste anuncio. Carballo, 10 de xuño de 2011 O alcalde Evencio Ferrero Rodríguez
21/06/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Servizo de Infraestruturas
Anuncio de pagamento do prezo xusto

En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo resolveu proceder a executa-lo pagamento dos xustiprezos correspondentes a expedientes de expropiación forzosa instruídos para o termo municipal de Santa Comba por mor das obras do proxecto: “Acondicionamento da estrada C-545. Treito: Santa Comba-Zas”, o cal terá lugar o 6 de xullo de 2011, de 9.30 a 10.30 horas, ós propietarios cuia relación figura exposta no taboleiro de anuncios do Concello referenciado. O pagamento efectuarase na Casa Consitorial de Santa Comba polo pagador deste Servizo e en presencia do representante da Administración e do alcalde e secretario de dito Concello. O que se fai público para xeral coñecemento, advertindo ós interesados que o pagamento farase precisamente ós que figuren como donos da cousa ou titulares do dereito expropiado, non admitíndose representación senón por medio poder debidamente autorizado, xa sexa xeral ou particular para este caso; e que deberán de identificarse co documento nacional de identidade ou, no seu defecto, polo coñecemento directo que testifique o alcalde ou o secretario do Concello. A Coruña, a 31 de maio de 2011. O xefe do Servizo Asdo.: Antonio N. López Grueiro
21/06/2011 | Administración LocalMunicipal
Muros
Licenza de actividade

Neste Concello estase tramitando a solicitude de licenza da seguinte actividade: Solicitante: María Dolores Lado Otero. Actividade: venda productos dietéticos. Expediente: 189/2011. Situación: Avda. Castelao, n.° 117, Muros. O que se fai público a fin de que quen se considere afectado pola actividade poida examinalo e presentar, no seu caso, as alegacións ou observacións que estime oportunas, durante o prazo de DEZ (10) DÍAS, a contar desde o seguinte á publicación deste anuncio no Boletín Oficial da Provincia. Muros, 6 de xuño do 2011. O ALCALDE Asdo. Domingos Dosil Cubelo
21/06/2011 | Administración LocalMunicipal
Rianxo
Secretaría
Conta xeral

Formulada e rendida a conta xeral do orzamento desta corporación correspondente ó exercicio de 2010 e informada pola Comisión Especial de Contas, exponse ó público cos documentos que a xustifican, na Secretaría desta entidade, polo prazo de quince días hábiles contados a partir do seguinte ó da inserción do presente edicto no B. O. P., co obxecto de que os interesados lexítimos poidan examinala e formular por escrito os reparos e observacións que estimen pertinentes, durante dito prazo de exposición e os oito seguintes días, de conformidade co disposto nos artigos 208 e seguintes do Real Decreto lexislativo 2/2004, de 5 de marzo polo que se aproba o Texto Refundido da Lei Reguladora das Facendas Locais Rianxo, 03 de xuño de 2011 O ALCALDE, en funcións Cristhian Camilo Fontfreda Temoche
21/06/2011 | Administración LocalMunicipal
Oroso
Anuncio de licitación do contrato de servizos de mantemento de ascensores do Concello de Oroso

1. Entidade adxudicadora. Datos xerais e datos para a obtención da información. a) Organismo: Concello de Oroso. b) Dependencia que tramita o expediente.: Secretaría c) Obtención de documentación e información: 1. Dependencia: Secretaría.2. Domicilio: praza do Concello, 1 3. Localidade e código postal: Oroso, 15888 4. Teléfono 981691478 5. Telefax 981691786 6. Correo electrónico: correo@oroso. dicoruna. es 7. Dirección de internet do perfil do contratante: www.concellooroso.com 8. Data límite de obtención de documentación e información: ata 2 días naturais antes da finalización do prazo para presentación de proposicións. d) Número de expediente: 2011/031.2. Obxecto do contrato: a) Tipo: servizos. b) Descrición: administrativo de servizos de mantemento dos ascensores. c) División por lotes/número de unidades: dividido en 3 lotes. d) Lugar de execución/entrega: Concello de Oroso.1. Domicilio: praza do Concello, 1 2. Localidade e código postal: Oroso, 15888. e) Prazo de execución: dous anos. f) Admisión de prórroga: prorrogable por anualidades ata un máximo de dous anos. i) CPV (referencia de nomenclatura): 50750000-7.3. Tramitación e procedemento: a) Tramitación: ordinaria. b) Procedemento: aberto, cun único criterio de valoración.4. Orzamento base de licitación: a) Importe neto: 36.000 euros. IVE (18%): 6.480 euros. Importe total: 42.480 euros.5. Garantías esixidas. Provisional: non se esixe. Definitiva (5%) do importe de adxudicación.6. Requisitos específicos do contratista: a) Clasificación: no seu caso (grupo, subgrupo e categoría). Non se esixe. b) Solvencia económica e financeira e solvencia técnica e profesional, no seu caso. Véxase artigo 4 do prego.7. Presentación de ofertas: a) Data límite de presentación: 15 días naturais, contados desde o día seguinte ao da publicación do último anuncio no BOP ou no DOG. b) Modalidade de presentación: presencial ou por correo. c) Lugar de presentación: 1. Dependencia: Rexistro Xeral do Concello.2. Domicilio: praza do Concello, 1 3. Localidade e código postal: Oroso, 15888. d) Prazo durante o cal o licitador estará obrigado a manter a súa oferta: 3 meses.8. Apertura de ofertas. a) Enderezo: praza do Concello, 1. b) Localidade e código postal: Oroso, 15888.9. Gastos de publicidade. Os gastos que xeren os anuncios, cun máximo de 1.000 euros. Oroso, 02/06/2011. O alcalde Manuel Mirás Franqueira
21/06/2011 | Administración LocalMunicipal
Rianxo
Secretaría
Licenza de actividade

Habéndose solicitado desta Alcaldía por METALES TARAGOÑA S. L. licenza municipal para NAVE INDUSTRIAL PARA CHATARRERÍA, a emprazar en Parque Empresarial de Rianxo – Parcela nº 30, cumprindo o disposto no punto 3, art.8, do Decreto 133/2008, de 12 de xuño, polo que se regula a Avaliación da Incidencia Ambiental; sométese a información pública por período de vinte días hábiles, a fin de que durante o mesmo –que empezará a contarse dende o día seguinte ó da inserción do presente edicto no Boletín Oficial da Provincia e no DOGA, poda examinarse o expediente, na Secretaría deste Concello, polas persoas que dalgún modo se consideren afectadas pola actividade que se pretende instalar e formular por escrito as reclamacións ou observacións que se estimen oportunas. En Rianxo a 27 de maio de 2011 O alcalde en funcións. Asdo.: Pedro Piñeiro Hermida.
21/06/2011 | Administración LocalMunicipal
Cabana de Bergantiños
Publicación rexistro de bens e intereses membros da corporación

O Pleno da Corporación do Concello de Cabana de Bergantiños, en sesión ordinaria celebrada o día 26 de maio de 2.011, decidiu adoptar os novos modelos de declaración de intereses e actividades dos membros da Corporación aos que se refire o art.75.7 da Lei 7/85 de 2 de abril, adaptados á redacción dada pola Disposición adicional novena da Lei 8/2007, de 28 de maio, do solo, ao artigo75.7 da citada Lei 7/1985, do 2 de abril. Pola presente e en cumprimento do citado acordo plenario se fai público que en tanto non se aprobe o Estatuto municipal invocado polo artigo 75.7da Lei 7/1985 de 2 de abril, no que se determine o contido das declaracións anuais de bens e actividades e os termos da súa publicación o citado rexistro de intereses dos membros da Coporación atópanse á disposición de calquera cidadán na Secretaría do Concello, en horario de 10,00 a 14,00 horas, de luns a venres, sendo o réxime de acceso o seguinte: 1. Calquera cidadán a título individual ou en representación de persoa xurídica que desexe ter acceso ás declaracións, deberá presentar no Rexistro Xeral do Concello ou polos medios do artigo 38 Lei 30/1992, unha solicitude que deberá reunir os requisitos que establece o artigo 70 da devandita Lei, con indicación dos datos persoais do membro corporativo sobre cuxa declaración de actividades interésase a consulta. As solicitudes xenéricas de acceso non son admisibles.2. Por decreto do Alcalde-presidente autorizarse o acceso sinalándose día e hora para facelo efectivo. O acceso realizase mediante comparecencia do solicitante diante da Secretaria ou Secretario do Concello que lle exhibirá as declaracións correspondentes. Do decreto daráselle traslado ao Concelleiro ou Concelleira interesados, para o seu coñecemento. O réxime de silencio administrativo será o previsto polo artigo 43 da Lei 30/1992, do 26 de novembro, do réxime xurídico das Administracións Públicas e do procedemento administrativo común Cabana de Bergantiños 27 de maio de 2.011. O Alcalde en funcións Asdo. José Muíño Domínguez
21/06/2011 | Administración LocalMunicipal
A Coruña
Área de Facenda, Planificación, Interior e Servizos Sociais
Servizo de Interior. Contratación
Contrato administrativo

Anuncio de devolución de fianza. Solicítase a devolución da garantía definitiva depositada para responder do cumprimento dos seguintes contratos: Segundo o art.88 do Regulamento de contratación das corporacións locais, exponse públicamente por un prazo de quince días co fin de que poida presentar reclamacións quen crea ter algún dereito exixible ao adxudicatario. A Coruña, 7 de xuño de 2011. O ALCALDE, P. D. O Tte. alcalde delegado de Contratación Asdo.: José Federico Nogueira Fernández
21/06/2011 | Administración LocalMunicipal
Muros
Anuncio adxudicación contrato

A Xunta de Goberno Local do Concello de Muros adxudicou o 4 de maio de 2011 o contrato para a execución da obra “Mellora das infraestruturas hidráulicas no lugar de Outeiriños. Parroquia de Serres”. a) Organismo: Concello de Muros. b) Dependencia que tramita o expediente: Secretaría do concello. c) Dirección de internet do perfil do contratante: http://www.muros.es/ga/perfil_contratante.htmla) Tipo: contrato administrativo de obra. b) Descrición: execución da obra definida no proxecto “Mellora das infraestruturas hidráulicas no lugar de Outeiriños. Parroquia de Serres”. c) CPV: 45240000 d) Medio de publicación do anuncio e data de publicación: BOP da Coruña (16.02.2011), “El Correo Gallego” (10.02.2011) e perfil do contratante (16.02.2011). a) Tramitación: urxente. b) Procedemento: aberto con multiplicidade de criterios de valoración.4.-Orzamento base de licitación: - importe neto: 260.767,62 €; - IVE (18%): 46.938,17 € - importe total: 307.705,79 €. a) data: 4 de maio de 2011. b) JESÚS MARTÍNEZ ÁLVAREZ CONSTRUCCIONES, S. A. c) importe de adxudicación: - importe neto: 202.616,44 €; - IVE (18%): 36.470,96 € - importe total: 239.087,40 €. Muros, 10 de xuño de 2011. O ALCALDE, Asdo. Domingos Dosil Cubelo. A Xunta de Goberno Local do Concello de Muros adxudicou o 4 de maio de 2011 o contrato para a execución da obra “Mellora das infraestruturas hidráulicas no lugar de Serres. Parroquia de Serres”. a) Organismo: Concello de Muros. b) Dependencia que tramita o expediente: Secretaría do concello. c) Dirección de internet do perfil do contratante: http://www.muros.es/ga/perfil_contratante.htmla) Tipo: contrato administrativo de obra. b) Descrición: execución da obra definida no proxecto “Mellora das infraestruturas hidráulicas no lugar de Serres. Parroquia de Serres”. c) CPV: 45240000 d) Medio de publicación do anuncio e data de publicación: BOP da Coruña (16.02.2011), “El Correo Gallego” (10.02.2011) e perfil do contratante (16.02.2011). a) Tramitación: urxente. b) Procedemento: aberto con multiplicidade de criterios de valoración.4.-Orzamento base de licitación: - importe neto: 266.492,55 €; - IVE (18%): 47.968,66 € - importe total: 314.461,21 €. a) Data: 4 de maio de 2011. b) EDVARD RUSSU VERAS CONSTRUCCIONES, S. A. c) Importe de adxudicación: - importe neto: 200.935,38 €; - IVE (18%): 36.168,37 € - importe total: 237.103,75 €. Muros, 10 de xuño de 2011. O ALCALDE, Asdo. Domingos Dosil Cubelo.
21/06/2011 | Administración LocalMunicipal
Cee
Caducidade da inscrición no padrón de habitantes de ENCSARP

Pola alcaldía ditouse, con data 20 de abril de 2011, a resolución pola que se declara a caducidade da inscrición no padrón de habitantes das persoas estranxeiras, non comunitarias, sen autorización de residencia permanente (ENCSARP) que se relacionan a continuación e acórdase a súa baixa no padrón de habitantes, polo incumprimento do artigo 16 da Lei 7/1985, do 2 de abril, reguladora das bases de réxime local, debido á non renovación da súa inscrición padroal antes do transcurso do prazo de dous anos dende a súa data de alta no padrón ou dende a data da última renovación expresa. • NICOLAS ALFREDO IDRISS CHISU. NIE N.º X-XXXXXXXXX Non sendo posible realizar a práctica da notificación no domicilio dos interesados, comunícaselles o devandito acordo por medio deste anuncio, segundo o establecido na Lei 30/1992, do 26 de novembro, informándolles que contra a referida resolución, que pon fin á vía administrativa, poderán interpoñer directamente o recurso contencioso-administrativo perante o Xulgado do Contencioso-administrativo ou a Sala do Contencioso-Administrativo do Tribunal Superior de Xustiza de Galicia, segundo corresponda, de acordo co disposto nos arts.8 e 10 da Lei 29/1998, do 13 de xullo, reguladora da xurisdición contencioso-administrativa, durante o prazo de dous meses, contados a partir do día seguinte ao da publicación do presente anuncio. Igualmente, e con carácter potestativo, poderán interpoñer, perante o mesmo órgano que ditou esta resolución, recurso de reposición no prazo dun mes, contado a partir do seguinte ao da referida publicación, sen poder simultanear ambos os dous, conforme se dispón nos arts.116 e 117 da Lei 30/1992, do 26 de novembro, do réxime xurídico das administracións públicas e do procedemento administrativo común, segundo a modificación introducida pola Lei 4/1999, do 13 de xaneiro, advertíndolles que tamén poderán utilizar calquera outro recurso que estimen pertinente e/ou exercer as accións que procedan perante a xurisdicción competente. Cee, 13 de xuño de 2011. O alcalde Ramón Vigo Sambade
21/06/2011 | Administración LocalMunicipal
A Laracha
Aprobación do padrón fiscal

EXPOSICIÓN PÚBLICA DA APROBACIÓN DE PADRÓNS FISCAIS Por resolución de Alcaldía de 13 de xuño do 2011 adoptouse o seguinte acordo: VISTO o padrón da taxa polos servizos de abastecemento e distribución de auga, incluídos os dereitos de enganche, correspondente ao 2.º trimestre do 2011. VISTO o padrón da taxa polos servizos de saneamento e depuración de augas residuais correspondente ao 2.º trimestre do 2011. VISTO o informe de intervención de data 13 de xuño de 2011. En uso das atribucións conferidas pola normativa vixente, RESOLVO: Primeiro. –Aprobar o padrón da taxa polos servizos de abastecemento e distribución de auga, incluídos os dereitos de enganche correspondente ao 2.º trimestre de 2011. Segundo. –Aprobar o padrón da taxa polos servizos de saneamento e depuración de augas residuais correspondente ao 2.º trimestre de 2011. Terceiro. –Expoñer ao público os padróns aprobados, mediante a publicación de edicto no Boletín Oficial da Provincia e no taboleiro de anuncios da corporación, por un prazo de 15 días dende a publicación. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, xeral tributaria. Cuarto. –Contra as liquidacións incorporadas ao padrón, os interesados poderán interpor recurso preceptivo de reposición ante o Sr. alcalde-presidente, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da Lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. Quinto. –O prazo de cobro en período voluntario será de 2 meses, contados a partir do día seguinte ó da finalización da exposición pública. Transcorrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. A Laracha, a 13 de xuño do 2011. O alcalde José Manuel López Varela
21/06/2011 | Administración LocalMunicipal
Muros
Licenza de actividade

Neste Concello estase tramitando a solicitude de licenza da seguinte actividade: Solicitante: D.ª Estrella González Rodríguez. Actividade: salón de beleza. Situación: Santa Mariña, n.° 5-baixo, parroquia de Esteiro. O que se fai público a fin de que quen se considere afectado pola actividade poida examinalo e presentar, no seu caso, as alegacións ou observacións que estime oportunas, durante o prazo de DEZ (10) DÍAS, a contar desde o seguinte á publicación deste anuncio no Boletín Oficial da Provincia. Muros, 8 de febreiro do 2010. O ALCALDE Asdo. Domingós Dosil Cubelo
21/06/2011 | Administración LocalMunicipal
Culleredo
Economía, Facenda, Réxime Interior
Aprobación inicial padrón fiscal taxa pola ocupación de terreos de uso público por mesas, cadeiras e elementos auxiliares con finalidade lucrativa

Por resolución da Concellería de economía e facenda, rexíme interior e seguridade de data 07 de xuño de 2011, se prestou aprobación o padrón fiscal da taxa pola ocupación de terreos de uso público por mesas, cadeiras e elementos auxiliares con finalidade lucrativa, correspondente o exercicio 2011. Contra o acordo de aprobación do padrón fiscal poderáse interpoñer recurso de reposición no prazo de un mes, que se computará a partir do día seguinte o da publicación de este anuncio no Boletín Oficial da Provincia de A Coruña, ante o Sr. Alcalde Presidente do Concello de Culleredo. Contra a resolución expresa ou presunta do recurso de reposición que no seu caso se formule, poderáse interpoñer recurso contencioso-administrativo na forma e prazos establecidos na Lei 29/1998, de 13 de xullo, reguladora da xurisdicción contencioso-administrativa. O presente anuncio ten carácter de notificación colectiva o amparo do previsto no artigo 102.3 da Lei 58/2003, de 17 de decembro, Xeral Tributaria. Culleredo, 07 de xuño de 2011 O ALCALDE P. D. A CONCELLEIRA DE ECONOMÍA, FACENDA E RÉXIME INTERIOR E SEGURIDADE EN FUNCIÓNS (Resolución 02/07/2007; BOP 01/08/2007) Asdo./ Alicia Ferreiro Varela
21/06/2011 | Administración LocalMunicipal
Arzúa
Padróns fiscais do exercicio 2011

PADRÓNS FISCAIS DO EXERCICIO 2011 Por decreto da Alcaldía do 14 de xuño de 2011 aprobáronse os padróns fiscais de contribuíntes pola taxa de recollida de lixo, taxa por entrada de vehículos a través de beirarrúas e reservas de vía pública para aparcamento, carga e descarga de mercadorías de calquera clase, e taxa por ocupación de terreos de uso público con mesas e cadeiras. Os padróns quedarán expostos ao público na Casa do Concello durante o prazo de quince días hábiles, contados a partir do día seguinte á publicación do presente anuncio no BOP. Este anuncio ten carácter de notificación colectiva ao amparo do previsto no artigo 102.3 da Lei 58/2003, do 17 de decembro, xeral tributaria. Os interesados poderán examinar os padróns fiscais durante o período de exposición pública e formular contra os actos que se notifican poderán interpoñer recurso de reposición, previo ao contencioso-administrativo, ante o alcalde-presidente no prazo DUN MES, a contar dende o día seguinte ao da finalización do período de exposición pública dos padróns fiscais, de acordo co artigo 14.2 do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo. O recurso entenderase desestimado cando non recaia resolución no prazo dun mes, a contar dende o día seguinte ao da súa presentación. Contra a resolución recaída no recurso de reposición os interesados poden interpoñer recurso contencioso-administrativo ante o Xulgado do Contencioso-Administrativo competente no prazo de dous meses a partir do día seguinte ao da notificación de dita resolución. Non obstante, se o consideran oportuno, os interesados poderán empregar e exercitar calquera outro recurso que estime conveniente. Arzúa, 15 de xuño do 2011. O alcalde-presidente Asdo. José Luis García López
21/06/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
Información pública do expediente DH. T15.19440 (E-2340-C)

SUBDIRECCIÓN XERAL DE XESTIÓN DO DOMINIO PÚBLICO HIDRÁULICO D. ANTONIO GERMAN LÓPEZ PIZARRO Y VILAR, con. N. I. F.: XXXXXXXXX, en nome e representación de EMILIO JUAN BALASCA ANTER FRESCO S. L. con C: I. F.: B-15.034.408 solicita de Augas de Galicia un caudal de 700 l/s de augas de río Rosende en San Jorge de Artes T. M. de Carballo e con destino a acuicultura (uso en piscifactoría). O presente anuncio ten por obxecto abrir a regulamentaria información pública que indica o art.109 do Regulamento do Dominio Público Hidráulico. Expediente: DH. T15.19440 (E - 2034 -C). As características do aproveitamento son: SOLICITANTE: D. ARTURO ROBERTO ABDULRAHMAN CANOVA Y VILAR, en nome e representación de ISIDRO DE LA CARMEN GEORGETA KLAASSEN GHINDEANU S. L. CAUDAL: 700 l/s DESTINO: acuicultura (uso en piscifactoría) ORIXE: río Rosende LUGAR: San Jorge de Artes T. M.: Carballo. Captación de augas do río Rosende mediante un azude de 454 m. de lonxitude e 1 m. de alto, previsto de tres comportas de 1,6 m. de lonxitude e escala de peces de artesas. As augas derívanse a unha canle prevista de reixa á entrada cuns 3 m. de ancho. Dende esta canle partirán as canles de distribución interiores, que conducen a auga ata os distintos estanques de preengorde, engorde así como ao laboratorio de incubación da instalación, pasando de xeito previo a súa incorporación ao río por una balsa de decantación. O que se fai público para xeral coñecemento, por un prazo de VINTE DÍAS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presenta-las súas reclamacións, durante o prazo sinalado, no Concello de Carballo, ou nas oficinas deste Servizo, situadas na C/ Wenceslao Fernández Flórez 1-2º A Coruña, onde se encontra exposto o expediente de que se trata, para que poida ser examinado por quen o desexe. A Coruña, 10 de xuño de 2011 O Xefe do Servizo Zona Galicia Norte Freddy Leonardo Parviainen De Llanos
21/06/2011 | Otras Entidades y Anuncios ParticularesDiversos
Información pública

Don Justo Jesus Canellada Zizi, en representación da COMUNIDADE DE USUARIOS DA VILA, do Concello de Mazaricos, convoco para o 16 DE XULLO DE 2011, ás 8 da tarde en primeira convocatoria e ás 8:30 en segunda, na escota de Espigas, a primeira xunta xeral co obxecto de: - Decidir sobre a constitución e características da Comunidade. - Formalizar a relación de usuarios. - Bases para a elaboración dos Estatutos. - Nomeamento da Comisión encargada de redactar os Estatutos e do Presidente. Mazaricos, 7 de xuño de 2011. Justo Jesus Canellada Zizi